| #### CAPUT X. Ad poenitentiae remedia confugiendum. |

| #### #### Non in remedium salutis suae semper finis tardandus est, qui vitae suae semper incertus est: quia qui nos securos facit dicendo, Peccator in qua die conversus fuerit, omnes iniquitates illius oblivioni tradentur (Ezech. XVIII, 21 et 22): ipse nos etiam cautos voluit, dicens, Nolite tardare converti ad Dominum, nec differatis de die in diem (Eccli. V, 8). Convertamur ergo ad meliora, dum in nostra sunt potestate remedia. Hic exstinguamus mortem moriendo peccatis, hic vitam vitae meritis acquiramus. Haec ergo, fratres dilectissimi, sapienter ac fideliter cogitantes, ad poenitentiae remedia confugere festinemus, et per castitatem vel humilitatem, per opera justitiae ac misericordiae, aeterna nobis apud Deum comparemus. Sed ut ad id redeamus unde digressi sumus, sequitur in hoc sancto Symbolo: ####  |