| #### QUAESTIO LIII |

| #### #### Si omnia ratione facta sunt, quid est ut octavo calendas januarias Salvator natus esse dicatur? #### Nemo sic poterit hebetari, ut neget omnia facere Deum cum ratione. Ideo ergo Christus descendens de sacris sedibus ad salutem mundo tribuendam, ut etiam mundum ipsum, et tempora a se instituta doceret; tunc nasci homo voluit, ad diminutionem humani generis augmentandam in Deum, quando ex magna diminutione lux quae dies est, crementum incipit accipere: ut tempus nativitatis ejus ratione congruat doctrinae divinae, quae ex umbra mortis homines coepit multiplicare ad vitam. ####  |