| #### CAPUT XXXI. |

| #### #### Dominus ergo Christus secundum hominem quem suscepit, passus est: et nullum membrum ejus hodie tenetur a Judaeis vel mortalis corporis quod susceperat, sicut supra diximus. Nam deus vester, o Manichaei, labe ac vastitate impendente pressus est; non libera voluntate processit ad pugnam, sed necessitate compulsus est; nec praestare aliquid voluit, sed resistere conabatur. Qui etiam in sua substantia, non in suscepto mortali corpore, devoratus atque commixtus est: qui ex parte hodie tenetur, ex parte in globo semper tenebitur. Et tamen quis ferat tam incredibiles blasphemias, quas isti de ipsa passione Domini proferre non dubitant? ####  |