| #### QUAESTIO XXII |

| #### #### Quid est, ut dicat Salomon justifica animam tuam ante obitum tuum: et in Psalmo, non justificabitur, ait, in conspectu tuo omnis homo vivens (Eccli. XIV, 17; Psal. CXLII, 2)? #### Hic justificat animam suam ante mortem, qui spe vitae futurae consequitur fidem, ne moriatur impius. Sed Salomon de eo dicit, qui sub Lege vivit, et non conversatur juste. Hujusmodi ergo si corrigat animum ut justitiae vias ambulet, justificat animam suam ante mortem. Salomon enim propter judicium futurum consilium dedit, ne quis indiligens circa se in peccatis moriatur. David vero de perfectione justitiae locutus est; quia nemo justificabitur apud Deum, ut dignus promissione sit, nisi fuerit mortuus cum justitia. Quamdiu enim vivit, futurorum meritum non habet adhuc plenum. Unde dicit Salvator, Qui perseveraverit usque in finem, hic salvus erit (Matth. X, 22, et XXIV, 13). ####  |