| #### CAPUT XII. |

| #### #### 18. Noli credere, nec dicere, nec docere,
| #### “Sacrificium Christianorum pro iis qui non baptizati de corpore exierint, offerendum” |
#### (Supra lib. 1, n. 13, et lib. 2, n. 15), si vis esse catholicus. Quia nec illud quod de Machabaeorum libris commemorasti sacrificium Judaeorum (II Machab. XII, 39-46), pro eis qui non circumcisi de corpore exierant, ostendis oblatum. In qua tua sententia tam nova, et contra Ecclesiae totius auctoritatem disciplinamque prolata, verbo etiam insolentissimo usus es, dicens,
| #### “Pro his sane oblationes assiduas et offerenda jugiter sanctorum censeo sacrificia sacerdotum:” |
#### ut te homo laicus sacerdotibus Dei nec discendo subderes, nec saltem simul quaerendo misceres, sed censendo praeponeres. Aufer tibi ista, fili: non sic in via, quam Christus humilis se ipsum esse docuit, ambulatur; nullus cum hoc tumore per angustam portam ejus ingreditur. ####  |