| #### CAPUT CLXXXV |

| #### #### JUL. Quod vero ais,
| #### “quia concupiscentia qui licite commiscetur, malo bene utitur” |
#### (Id., lib. 2, cap. 21), ut magis credi Apostolo commemores, qui dixisset, Quia non habitat in carne sua bonum, et hoc non bonum, id est malum in carne Apostoli habitans, vis concupiscentiam carnis videri: Manichaeus non aliter quam tu posuit. Nam postquam dixit,
| #### “Ne manifestentur opera eorum; Propter quod Apostolus,” |
#### inquit,
| #### “clamat ad Romanos, non bonum quod volo, ago; sed malum operor, quod exhorreo: Dolebat enim,” |
#### inquit,
| #### “quia peccatum, id est, diabolus, operabatur in eo omnem concupiscentiam. Legalis auctoritas indicat malum concupiscentiae, cum omnem ejus usum vituperat, quem caro miratur et laudat.” |
#### #### AUG. Numquid Apostolus omnem concupiscentiae carnalis usum vituperat, qui dicit, Et si acceperis uxorem, non peccasti; et si nupserit virgo, non peccat (I Cor. VII, 28)? Ergo Manichaeus quid loquatur ignorat. Sed nec tu quid loquaris intelligis, qui putas aliud significasse Apostolum quam carnis concupiscentiam: de qua alius apostolus, quod non sit a Patre, sed ex mundo sit, dicit (I Joan. II, 16): qua ut caro concupiscat adversus spiritum, ex primi hominis praevaricatione descendere, catholicus doctus et doctor et didicit in Catholica et docuit (Ambrosius, lib. 7 in Luc. XII). ####  |