| #### CAPUT XI. Detractioni locum non dare. |

| #### #### Tumor dicit, Testem habes Deum in coelis, non sit tibi curae quid de te suspicentur homines in terris. Sed humilis satisfactio respondet, Non est danda detrabendi occasio, non susurrandi suspicio: sed si aut sunt quae corrigantur, manifestanda; aut certe si desunt, humili protestatione neganda: quia et Apostolus monet nullam occasionem dare diabolo maledicti gratia (I Tim. V, 14). Quod etiam in illis detestatus est, qui christiana fide censentes , in idolio ad comedendum recumbebant. Et quanquam ipsi idolum pro nihilo ducentes, immolata quasi innoxios cibos sumerent; infirmas tamen fratrum conscientias per hoc factum ad nefandos idolorum ritus trahebant (I Cor. VIII, 4-13). ####  |