| #### CAPUT VII. Quorum regum tempore Joseph in Aegypto defunctus sit. |

| #### #### Regnantibus Assyriorum duodecimo Mamito , et undecimo Sicyoniorum Plemnaeo , et Argis adhuc manente, Argo, mortuus est Joseph in Aegypto annorum centum et decem (Gen. L. 25). Post cujus mortem populus Dei mirabiliter crescens mansit in Aegypto centum quadraginta quinque annos, tranquille prius, donec morerentur quibus Joseph notus fuit: deinde quia invidebatur incrementis ejus, erantque suspecta, quousque inde liberaretur, persecutionibus (inter quas tamen divinitus fecundata multiplicatione crescebat) et laboribus premebatur intolerabilis servitutis. In Assyria vero et Graecia per idem tempus regna eadem permanebant. ####  |