| #### CAPUT XVI. |

| #### #### 5. Rerum causas nosse an pertineat ad felicitatem. Quae cum ita sint, quando nobis Maronis ille versus placet, ####
| #### Felix qui potuit rerum cognoscere causas. |
####
| #### `Georg. lib. 2, v. 490`
#### non nobis videatur ad felicitatem consequendam pertinere, si sciamus causas magnarum in mundo corporalium motionum, quae abditissimis naturae sinibus occuluntur; ####
| #### Unde tremor terris, qua vi maria alta tumescant, Objicibus ruptis, rursusque in se ipsa residant. |
####
| #### `Ibid., vv. 479, 480`
#### #### et caetera hujusmodi: sed bonarum et malarum rerum causas nosse debemus, et id hactenus, quatenus eas homini in hac vita erroribus aerumnisque plenissima, ad eosdem errores et aerumnas evadendas nosse conceditur. Ad illam quippe felicitatem tendendum est, ubi nulla quatiamur aerumna, nullo errore fallamur. Nam si causae corporalium motionum noscendae nobis essent, nullas magis nosse quam nostrae valetudinis deberemus. Cum vero eis ignoratis, medicos quaerimus, quis non videat quod de secretis coeli et terrae nos latet, quanta sit patientia nesciendum? ####  |