| #### CAPUT LXXI. |

| #### #### 159. PETIL. dixit:
| #### “Beati qui persecutionem patiuntur propter justitiam, quoniam ipsorum est regnum coelorum” |
#### (Matth. V, 10). Vos beati non estis, sed beatos martyres facitis, quorum scilicet animabus coeli repleti sunt, corporumque memoria terrae floruerunt. Vos ergo non colitis, sed facitis quos colamus. #### 160. AUG. respondit: Plane si non dictum esset, Beati qui persecutionem patiuntur propter justitiam; sed dictum esset, Beati qui se ipsos praecipitant: implerent coelum martyres vestri. Sane de corporibus eorum multos terrarum flores videmus, sed sicut solet dici, flos cinis. ####  |