| ### S. Aurelii Augustini Hipponensis Episcopi ### REGULA AD SERVOS DEI ###  |

| #### Admonitio de sequente Regula Sancti Augustini ad Servos Dei. |

| #### #### Haec eadem regula, quae dictione, sententiis, praeceptionibus demum pia humanitate conditis auctorem refert Augustinum, exstat in Epistola ducentesima undecima, Sanctimonialibus ab ipso scripta. Inde eam depromptam, virisque aptatam fuisse observant praeter alios Bernardus Vindingus et Prosper Stellartius, ambo Augustinianae familiae alumni, ac novissime vir eruditus Nicolaus Desnos ex ordine Canonicorum regularium S. Augustini. Quae res ut ita habeat, certe jam diu est, cum virorum instituendis moribus adhiberi coepit. Quippe perantiquae Tarnatensis regulae partem facit potissimam, laudatur in Concordia regularum a Benedicto Anianae abbate, quodque e re nostra est hic admonere, in codice Corbeiensi mille annos praeferente continetur viris accommodata et in unum regulae corpus coacta cum ea quae inscribitur Regula clericis II. ####  |