| #### CAPUT VII. Qui Dominus inveniri aut cognosci possit. |

| #### #### Ostendam sane quomodo Dominus possit aut inveniri, aut cognosci: si tamen est animus videntis. Si vis videre Dominum, require mendicum, respice ad pauperem, suscipe peregrinum, visita infirmum, curre ad carcerem. Si vis videre Deum, vincula captivitatis absolve, nodos iniquitatis incide. Audi de hoc Dominum dicentem, Esurivi, et dedistis mihi manducare: silivi, et dedistis mihi bibere; hospes fui, et suscepistis me; nudus fui, et cooperuistis me; infirmus fui, et visitastis me; in carcere eram, et venistis ad me (Matth. XXV, 35, 36). Moneo itaque ne despicias nudum, ne caeco manum subtrahas, ne involutum pannis contemnas. In hac enim veste primum Dominus cum a Magis quaereretur, inventus est. ####  |