| ### LIBER QUARTUS ### QUAESTIONES IN NUMEROS ###  |

| #### QUAEST. I. [Num. cap. I, V\ 1-44.] |

| #### #### Quid est quod singulos de singulis tribubus eligi jubet principes, eosque appellat KILIARKOYS? quos quidam latini interpretes tribunos appellaverunt: KILIARKOI autem videntur a mille cognominati. Sed cum consilium Jothor socer Moysi genero suo daret, quod etiam Deus approbavit, de ordinando populo sub principibus, ut non omnes omnium causae Moysen ultra vires onerarent, KILIARKOYS appellavit constituendos super millenos homines, EKATONTARKOYS super centenos, et PENTAKONTARKOYS, super quinquagenos, et DEKADARKOYS super denos; ab ipsis numeris, quibus praeessent, cognominatos (Exod. XVIII, 14-25). Numquidnam et hic sic accipiendi sunt KILIARKOI, quod singuli essent super millenos? Non utique: neque enim universus omnium populus Israel duodecim hominum millia tunc fuerunt. Singulos enim elegit de singulis tribubus, quae duodecim tribus procul dubio non millenos homines, sed multa millia continebant. Nomen ergo commune est cum illis, qui in Exodo appellantur KILIARKOI, quod unusquisque illorum esset mille hominum princeps: istorum autem unusquisque millium princeps, quoniam sive a mille, sive a millibus, eadem compositio nominis resonat, ut appellentur KILIARKOI. ####  |