| #### CAPUT XIII. De baptizato Jesu. |

| #### #### 30. Sequitur ergo Matthaeus, et dicit: Tunc venit Jesus a Galilaea in Jordanem ad Joannem, ut baptizaretur ab eo. Joannes autem prohibebat eum, dicens: Ego a te debeo baptizari, et tu venis ad me? Respondens autem Jesus, dixit ei: Sine modo; sic enim decet nos implere omnem justitiam. Tunc dimisit eum. Attestantur et caeteri venisse Jesum ad Joannem. Baptizatum autem tres commemorant: sed tacent quod Matthaeus ait, dixisse Domino Joannem, vel Joanni Dominum respondisse (Matth. III, 13-15, Marc. I, 9; Luc. III, 21, et Joan. I, 32-34). ####  |