| #### CAPUT LXXVIII |

| #### #### JUL. Postquam ergo hoc effatus es, intulisti,
| #### “Unde dicit etiam ipse Dominus, Ecce venit princeps mundi hujus, et in me nihil invenit” |
#### (Id. XIV, 30): addisque de tuo,
| #### “nihil utique peccati, nec quod a nascente trahitur, nec quod a vivente additur.” |
#### Ostende igitur dixisse Dominum in Evangelio, non se habere peccatum quod a nascente traheretur. #### AUG. Tu ostende dixisse Dominum, non se habere sordem, sine qua Job dicit nec infantem ullum esse, cujus est unius dici vita super terram (Job XIV, 4, sec. LXX). Et tamen ubi ait, Ecce venit princeps mundi hujus, et in me inveniet nihil, nec ipsam sordem intelligimus, si recte intelligimus. Nam si ex eo quod dixit, non est intelligendum quod non dixit; nec diabolum nominavit, sed principem mundi: et in me, inquit, nihil inveniet; non ait, In me non inveniet peccatum. Et tamen nos ea dicimus, quae non dixit; sed ex his intellecta, quae dixit. ####  |