| #### CAPUT X. De panibus et piscibus saturantibus millia populorum. |

| #### #### Quapropter et panem de parvo semine juxta inferiorem rationem in magnam segetem per longi temporis administrationem innumerabilium hominum pastum procreat; quem secundum superiorem rationem de materia modica in momento per benedictionem multiplicat. Sic et pisces per primam benedictionem multiplicat, quando dictum est, Crescite et multiplicamini, et replete aquas maris. (Gen. 1, 22). Quorum nunc carnes per superioris rationis causam, ad turbarum saturitatem praesenti benedictione multiplicantur (Matth. XIV, 19; Joan. VI, 11). ####  |