| #### XXXII. [Ib. XVIII, 12.] |

| #### #### Primogenita omnia, quaecumque fuerint in terra eorum, quantacumque attulerint Domino, tibi erunt. Hic primogenita, non fetus primitivos pecorum dicit: nam ipsa graece PROTOTOKA nominatur, haec autem PROTOGENEMATA. Sed latine duabus his rebus, duo nomina reperta non sunt. Et ideo ista PROTOGENEMATA quidam primitias interpretati sunt: sed primitiae APARKAI dicuntur, et aliud sunt. Haec igitur tria ita discernuntur, quia PROTOTOKA sunt primitivi animalium fetus, etiam hominum: PROTOGEN EMATA vero, primi fructus de terra sumpti, vel de arbore, vel de vite: primitiae autem de fructibus quidem, sed jam redactis ab agro; sicut de massa, de lacu, de dolio, de cupa, quae primitus sumebantur. ####  |