| #### QUAESTIO LVII |

| #### #### Quid est hoc ut cum in Malachia propheta scriptum sit, Ecce mitto Angelum meum ante faciem tuam, qui praeparet viam tuam ante te; Marcus hoc evangelista in Isaia propheta scriptum asserit (Malach. III, 1; Marc. 1, 2)? #### Non potuit latere Marcum, quid scriberet: nec enim expers erat lectionis, qui ab infantia divinis Litteris imbutus, et exercitatus erat in Lege, maxime cum Apostolos sit secutus. Sciens autem omnia ad auctorem referenda dicta, haec ad Isaiam revocavit, qui sensum istum prior intimaverat dicens, Vox clamantis in deserto: Parate viam Domino, rectas facite semitas Dei nostri (Isai. XL, 3). Denique post verba Malachiae statim subjecit Evangelista dicens, Vox clamantis in deserto; ut jungeret verba utriusque prophetae ad unum sensum pertimentia sub prioris prophetae persona. ####  |