| #### CAPUT X. |

| #### #### 10. Si datum, inquis, a quocumque et quomodocumque Baptisma rescindi non debet, cur post Joannem Apostoli baptizaverunt? Quanto vehementius ita proponitur: Si post Joannem Apostoli baptizaverunt, cur non etiam post quemlibet sanctum baptizat vel melior vel aequalis? ut vel hinc intelligere cogaris, ad istam quaestionem non pertinere baptismum Joannis? Et Judaeis, inquis, a Moyse baptizatis Petrus dixit,
| #### “Poenitemini, et baptizetur unusquisque vestrum in nomine Jesu Christi” |
#### (Act. II, 38). Si propterea jam baptizati erant Judaei, quia Moyses per mare Rubrum ante tam longum tempus parentes eorum baptizaverat (Exod. XIV, 22); qui de Christianis baptizatis nascuntur, sine causa hodie baptizantur: et tamen dicis ista, et scribis ista; audiris et legeris, et putaris respondere litteris nostris: quasi hoc sit respondere potuisse, quod est tacere noluisse. ####  |