| ### SPECULUM PECCATORIS, LIBER UNUS ###  |

| #### ADMONITIO IN LIBELLUM QUI DICITUR SPECULUM PECCATORIS. |

| #### #### Incerti auctoris est istud aliud Speculum, et Augustini aetate multo posterioris. Patet ex illis verbis, capite 7:
| #### “Et satanas ausus fuit cum furore impetum facere in sanctissimam beati Martini animam, qui erat, ut dicitur, gemma sacerdotum:” |
#### quae nimirum verba respiciunt in Martini laudes ab Odone Cluniacensi abbate conscriptas. Adde praebendae vocabulum, in capite 7, pro beneficio Ecclesiastico usurpari, significatu ante saeculum decimum, ut opinamur, ignoto. Quae praeterea in capite 5 leguntur, ea videntur supponere Hugonis Victorini librum de Modo orandi, et magnam habere consensionem cum libro supra excuso de Spiritu et Anima, cumque opusculo de Conscientia in Bernardi Appendice. Collatus fuit hic libellus cum duobus Mss. uno bibliothecae Regiae, et S. Medardi Suessionensis altero, in quo Leo papa citatur. ####  |