| #### CAPUT XIX. Sequitur de eodem argumento. |

| #### #### Fallacia atque mendacium et ipsa unum dicunt: fallacia autem fit ingenio, mendacium vero simplici verbo. Fallacia igitur dicit, ut ex multis unum proferamus, cum in non dando aliquem illudere quaerit, Quid in petendo moras innectis? Non habeo quod tibi tribuere possim: celans utique in corde qui habet, vel quod sibi conservet, vel quod aliis si voluntas inest tribuat. Mendacium dicit, Omnino quod postulas non habeo: scilicet, non artificioso ingenio, sicut fallacia, sed simplici negationis verbo frustrans poscentem. Sed veritas ad utraque respondet, Nec artificioso ingenio, nec simplici verbo oportet decipere quemquam: quia quolibet modo mentiatur, Os quod mentitur, occidit animam (Sap. I, 11). Et omnibus mendacibus pars illorum erit in stagno ignis ardentis sulphure (Apoc. XXI, 8). ####  |