| #### CAPUT II. |

| #### #### Sapientia hominis, pietas. Hominis autem sapientia pietas est. Habes hoc in libro sancti Job: nam ibi legitur, quod ipsa Sapientia dixerit homini, Ecce pietas est sapientia (Job XXVIII, 28). Si autem quaeras quam dixerit eo loco pietatem, distinctius in graeco reperies TEOSEBEIAN, qui est Dei cultus. Dicitur enim graece pietas et aliter, id est EYSEBEIA quo nomine significatur bonus cultus, quamvis et hoc praecipue referatur ad colendum Deum. Sed nihil est commodius illo nomine, quo evidenter Dei cultus expressus est, cum quid esset homini sapientia diceretur. Quaerisne aliquid dici brevius, qui petis a me ut breviter magna dicantur? An hoc ipsum tibi fortasse desideras breviter aperiri, atque in sermonem colligi brevem, quonam modo sit colendus Deus? ####  |