| #### CAPUT XVII. |

| #### #### 19. Fides incarnationis Christi. Negantes Christum esse Deum, non audiendi. Credentes ergo incommutabilem Trinitatem, credamus etiam dispensationem temporalem pro salute generis humani . Nec eos audiamus, qui Filium Dei Jesum Christum nihil esse aliud quam hominem dicunt, sed ita justum, ut dignus sit appellari Filius Dei. Et hos enim catholica disciplina misit foras; quoniam vanae gloriae cupiditate decepti, contentiose disputare voluerunt, antequam intelligerent quid sit Dei Virtus et Dei Sapientia (I Cor. I, 24), et in principio Verbum, per quod facta sunt omnia, et quomodo Verbum caro factum est, et habitavit in nobis (Joan. I, 1, 3, 14). ####  |