| #### CAPUT C |

| #### #### JUL. Ut possessione aeternitatis amissa (quam quidem nunquam eam per exortum sui constat habuisse), voluntas appetendae jugiter pravitatis incumberet. Et adjungis,
| #### “Voluntas quae libera est in malis, libera in bonis non est:” |
#### non minore plane stultitiae professione, quam profanitatis, liberum vocas, quod dicis nisi unum velle non posse. #### AUG. Si liberum non est, nisi quod duo potest velle, id est, et bonum et malum; liber Deus non est, qui malum non potest velle, de quo etiam ipse dixisti, verumque dixisti,
| #### “Deus esse nisi justus non potest” |
#### (Supra, cap. 23). Siccine Deum laudas, ut ei auferas libertatem? an potius intelligere debes esse quamdam beatam necessitatem, qua Deus injustus non potest esse? ####  |