| #### CAPUT XXV. |

| #### #### In divinis repromissionibus nihil terrenum vel transitorium exspectemus, sicut Meletiani sperant. Non nuptiarum copulam, sicut Cerinthus et Marcion delirant . Non quod ad cibum vel ad potum pertinet, sicut Papia auctore , Irenaeus, Tertullianus et Lactantius acquiescunt. Neque per mille annos post resurrectionem regnum Christi in terra futurum, et sanctos cum illo in deliciis regnaturos speremus, sicut Nepos docuit, primam justorum resurrectionem, et secundam impiorum: et inter has duas mortuorum resurrectiones, gentes ignorantes Deum in angulis terrarum in carne reservandas: quae post mille annos regni in terra justorum, instigante diabolo movendae sint ad pugnam contra justos regnantes; et Domino pro justis pugnante imbre igneo compescendas: atque ita mortuas, cum caeteris in impietate ante mortuis ad aeterna supplicia in incorruptibili carne resuscitandas. ####  |